Յոսիպ Իլիչիչ

**Յոսիպ Իլիչիչ** (, ), սլովենացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Սլովենիայի ազգային հավաքականի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Ինտերբլոկ
Իլիչիչը հանդես է եկել Տրիգլավ Կրանի և Բրիտոֆի ակադեմիաներում։ 2007 թվականին նա միացավ Բոնիֆիկային, որի կազմում 1 տարի անցկացնելուց հետո տեղափոխվեց Ինտերբլոկ։ Իր պրոֆեսիոնալ դեբյուտը Իլիչիչը նշեց 2008 թվականի օգոստոսի 9-ին՝ Ռուդար Վելենյեի դեմ խաղում։ Իր առաջին գոլը խփեց 2009 թվականի մարտի 7-ին՝ Դրավա Պտույի դեմ խաղում։ Ապրիլի 8-ին նա 2 գոլ հեղինակեց Մարիբորի դեմ խաղում՝ օգնելով Ինտերբլոկին հաղթել 4-1 հաշվով։ Մայիսի 16-ին Իլիչիչը հետ-տրիկ ձևակերպեց Նաֆթա 1903-ի դեմ խաղում, իսկ հանդիպումն ավարտվեց 3-3 հաշվով։ Առաջին հանդիպումը եվրոպական առաջնություններում անցկացրեց հուլիսի 30-ին՝ Եվրոպայի Լիգայի որակավորման երրորդ փուլի Մետալուրգ Դոնեցկի դեմ խաղում։ Հոկտեմբերի 24-ին նա գոլի և գոլային փոխանցման հեղինակ դարձավ Դրավա Պտույի դեմ խաղում՝ 2-1 հաշվով հաղթանակ պարգևելով իր թիմին։ Ինտերբլոկի կազմում Իլիչիչը անցկացրեց 65 հանդիպում՝ դառնալով 14 գոլի և 3 գոլային փոխանցման հեղինակ։

### Մարիբոր
2010 թվականի ամռանը Իլիչիչը միացավ Մարիբորին։ Իր դեբյուտը ակումբի կազմում նշեց հուլիսի 15-ին՝ Եվրոպայի Լիգայի որակավորման երկրորդ փուլի ՄՕԼ Վիդիի դեմ խաղում։ Իր առաջին գոլը խփեց հուլիսի 29-ին՝ դուբլ ձևակերպելով Եվրոպայի Լիգայի որակավորման երրորդ փուլի Հիբերնիանի դեմ խաղում։ Օգոստոսի 22-ին նա գոլի և գոլային փոխանցման հեղինակ դարձավ Ցելեի դեմ խաղում՝ 2-0 հաշվով հաղթանակ պարգևելով իր թիմին։ Մարիբորի կազմում Իլիչիչը անցկացրեց 11 հանդիպում՝ դառնալով 4 գոլի և 3 գոլային փոխանցման հեղինակ։

### Պալերմո
2010 թվականի օգոստոսի 27-ին Իլիչիչը 2․3 միլիոն եվրոյի դիմաց տեղափոխվեց Պալերմո։ Իր դեբյուտը Սերիա А-ում նշեց սեպտեմբերի 12-ին՝ փոխարինման մտնելով Բրեշիայի դեմ խաղում։ Իր առաջին գոլը խփեց սեպտեմբերի 19-ին՝ Ինտեր Միլանի դեմ խաղում։ Նոյեմբերի 28-ին սլովենացին գոլի և գոլային փոխանցման հեղինակ դարձավ Ռոմայի դեմ խաղում։ 2011 թվականի մայիսի 10-ին Իլիչիչը 2 գոլային փոխանցում տվեց Իտալիայի գավաթի կիսաեզրափակչի Միլանի դեմ խաղում, ինչի շնորհիվ Պալերմոն դուրս եկավ գավաթի եզրափակիչ, որտեղ սակայն 3-1 հաշվով պարտվեց Ինտեր Միլանին։ Իր առաջին մրցաշրջանում նա անցկացրեց 39 հանդիպում՝ դառնալով 8 գոլի և 10 գոլային փոխանցման հեղինակ։

2011 թվականի հունիսի 20-ին Իլիչիչը երկարաձգեց իր պայմանագիրը Պալերմոյի հետ մինչև 2016 թվականը։ 2011 թվականի նոյեմբերի 27-ին նա գոլի և գոլային փոխանցման հեղինակ դարձավ Ֆիորենտինայի դեմ խաղում՝ 2-0 հաշվով հաղթանակ պարգևելով իր թիմին։ Դեկտեմբերի 13-ին սլովենացին հետ-տրիկ ձևակերպեց Իտալիայի գավաթի Սիենայի դեմ խաղում, սակայն Պալերմոն պարտվեց հետխաղյա 11-մետրանոցների հարվածաշարում։ Դեկտեմբերի 21-ին Իլիչիչը գոլային փոխանցում տվեց Նովարայի դեմ խաղում, ապա հեռացվեց խաղադաշտից հանդիպման 43-րդ րոպեին։ 2011-12 մրցաշրջանում Իլիչիչը դարձավ ընդամենը 2 գոլի հեղինակ առաջնությունում անցկացրած 33 խաղերում։

2012 թվականի նոյեմբերի 24-ին Իլիչիչը դուբլ ձևակերպեց Կատանիայի դեմ խաղում։ Պալերմոյի ավագի թևկապով առաջին հանդիպումը անցկացրեց 2013 թվականի հունվարի 6-ին՝ Պարմայի դեմ խաղում։ Մարտի 30-ին Իլիչիչը գոլի և գոլային փոխանցման հեղինակ դարձավ Ռոմայի դեմ խաղում, իսկ հանդիպումն ավարտվեց 2-0 հաշվով։ Ապրիլի 28-ին նա խփեց Ինտեր Միլանի դեմ հանդիպման միակ գնդակը՝ 1-0 հաշվով հաղթանակ պարգևելով Պալերմոյին։ 2012-13 մրցաշրջանում Իլիչիչը անցկացրեց 32 հանդիպում՝ դառնալով 11 գոլի և 2 գոլային փոխանցման հեղինակ։

### Ֆիորենտինա
2013 թվականի հուլիսի 23-ին Իլիչիչը 5 տարվա պայմանագիր կնքեց Ֆիորենտինայի հետ։ Իր դեբյուտը ակումբի կազմում նշեց օգոստոսի 26-ին՝ փոխարինման մտնելով Կատանիայի դեմ խաղում։ Իր առաջին գոլը խփեց դեկտեմբերի 15-ին՝ Բոլոնյայի դեմ խաղում։ 2014 թվականի հունվարի 23-ին Իլիչիչը գոլի և գոլային փոխանցման հեղինակ դարձավ Իտալիայի գավաթի քառորդ եզրափակչի Սիենայի դեմ խաղում՝ 2-1 հաշվով հաղթանակ պարգևելով իր թիմին։ Մայիսի 3-ին նա խաղադաշտ դուրս եկավ Իտալիայի գավաթի եզրափակչի Նապոլիի դեմ խաղում՝ այս խաղում տալով գոլային փոխանցում, սակայն Ֆիորենտինան պարտվեց 3-1 հաշվով։ Իր առաջին մրցաշրջանում Իլիչիչը անցկացրեց 31 հանդիպում բոլոր մրցաշարերում՝ դառնալով 6 գոլի և 4 գոլային փոխանցման հեղինակ։

2014 թվականի հոկտեմբերի 2-ին Իլիչիչը գոլի և գոլային փոխանցման հեղինակ դարձավ Եվրոպայի Լիգայի Դինամո Մինսկի դեմ խաղում։ 2015 թվականի մարտի 22-ին նա 2 գոլային փոխանցում տվեց Ուդինեզեի դեմ խաղում, իսկ հանդիպումն ավարտվեց 2-2 հաշվով։ Մայիսի 3-ին Իլիչիչը դուբլ ձևակերպեց Չեզենայի դեմ խաղում։ Մայիսի 10-ին սլովենացին 2 գոլի և գոլային փոխանցման հեղինակ դարձավ Էմպոլիի դեմ խաղում՝ 3-2 հաշվով հաղթանակ պարգևելով իր թիմին։ 2014-15 մրցաշրջանում Իլիչիչը անցկացրեց 34 հանդիպում՝ դառնալով 10 գոլի և 4 գոլային փոխանցման հեղինակ, իսկ Ֆիորենտինան հասավ Եվրոպայի Լիգայի կիսաեզրափակիչ, որտեղ 2 խաղերի արդյունքում 5-0 հաշվով պարտվեց Սևիլյային։

2015 թվականի սեպտեմբերի 27-ին Իլիչիչը գոլի և 2 գոլային փոխանցման հեղինակ դարձավ Ինտեր Միլանի դեմ խաղում։ Նոյեմբերի 5-ին նա դուբլ ձևակերպեց Լեխ Պոզնանի դեմ Եվրոպայի Լիգայի խաղում՝ 2-0 հաշվով հաղթանակ պարգևելով Ֆիորենտինային։ Նոյեմբերի 8-ին սլովենացին գոլի և գոլային փոխանցման հեղինակ դարձավ Սամպդորիայի դեմ խաղում։ 2016 թվականի հունվարի 6-ին Իլիչիչը դուբլ ձևակերպեց Պալերմոյի դեմ խաղում։ Նոյեմբերի 20-ին նա 2 գոլ խփեց Էմպոլիի դեմ խաղում։ Առաջին հանդիպումը թիմի ավագի թևկապով անցկացրեց դեկտեմբերի 18-ին՝ Լացիոյի դեմ խաղում։ Ֆիորենտինայի կազմում Իլիչիչը անցկացրեց 138 հանդիպում՝ դառնալով 37 գոլի և 19 գոլային փոխանցման հեղինակ։

### Ատալանտա
2017 թվականի հուլիսի 5-ին Իլիչիչը 5․5 միլիոն եվրոյի դիմաց միացավ Ատալանտային։ Իր դեբյուտը նշեց օգոստոսի 20-ին՝ Ռոմայի դեմ խաղում։ Իր առաջին գոլը խփեց սեպտեմբերի 20-ին՝ Կրոտոնեի դեմ խաղում՝ այս խաղում տալով նաև 2 գոլային փոխանցում։ Հոկտեմբերի 19-ին Իլիչիչը գոլի և 2 գոլային փոխանցման հեղինակ դարձավ Եվրոպայի Լիգայի Ապոլոնի դեմ խաղում՝ 3-1 հաշվով հաղթանակ պարգևելով Ատալանտային։ Դեկտեմբերի 12-ին նա գոլի և գոլային փոխանցման հեղինակ դարձավ Ջենոայի դեմ խաղում։ Դեկտեմբերի 17-ին սլովենացին գոլի և գոլային փոխանցման հեղինակ դարձավ Լացիոյի դեմ խաղում։ 2018 թվականի փետրվարի 15-ին Իլիչիչը 2 գոլ խփեց Եվրոպայի Լիգայի 1/16 եզրափակչի Բորուսիա Դորտմունդի դեմ խաղում, սակայն Ատալանտան պարտվեց 3-2 հաշվով և դուրս մնաց Եվրոպայի Լիգայից։ Մարտի 18-ին նա հետ-տրիկ ձևակերպեց Վերոնայի դեմ խաղում։ Իր առաջին մրցաշրջանում Իլիչիչը անցկացրեց 41 հանդիպում՝ դառնալով 15 գոլի և 10 գոլային փոխանցման հեղինակ։

2018 թվականի հոկտեմբերի 21-ին Իլիչիչը հեթ-տրիկ ձևակերպեց Կիևոյի դեմ խաղում։ Նոյեմբերի 11-ին նա 2 գոլային փոխանցում տվեց Ինտեր Միլանի դեմ խաղում։ Նոյեմբերի 25-ին սլովենացին հեռացվեց խաղադաշտից Էմպոլիի դեմ խաղում՝ կարմիր քարտ ստանալով հանդիպման 84-րդ րոպեին։ Դեկտեմբերի 29-ին Իլիչիչը 3 գոլ խփեց Սասուոլոյի դեմ խաղում, իսկ հանդիպումն ավարտվեց 6-2 հաշվով։ 2019 թվականի փետրվարի 27-ին նա 2 գոլային փոխանցում տվեց Իտալիայի գավաթի Ֆիորենտինայի դեմ խաղում։ Ապրիլի 4-ին Իլիչիչը 2 գոլի և գոլային փոխանցման հեղինակ դարձավ Բոլոնյայի դեմ խաղում։ Մայիսի 15-ին նա մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում Իլիչիչը անցկացրեց 36 հանդիպում՝ դառնալով 13 գոլի ու 9 գոլային փոխանցման հեղինակ, ընդգրկվելով Սերիա A-ի խորհրդանշական հավաքականում և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում։

Իր դեբյուտը Չեմպիոնների Լիգայում Իլիչիչը նշեց 2019 թվականի սեպտեմբերի 18-ին՝ մեկնարկային կազմում խաղադաշտ դուրս գալով խմբային փուլի Դինամո Զագրեբի դեմ խաղում։ Հոկտեմբերի 27-ին սլովենացին 2 գոլ խփեց և 11-մետրանոց վաստակեց Ուդինեզեի դեմ խաղում, իսկ հանդիպումն ավարտվեց 7-1 հաշվով։ Նոյեմբերի 3-ին նա հեռացվեց խաղադաշտից Կալյարիի դեմ խաղում՝ կարմիր քարտ ստանալով հանդիպման 39-րդ րոպեին։ Դեկտեմբերի 22-ին Իլիչիչը 2 գոլի և գոլային փոխանցման հեղինակ դարձավ Միլանի դեմ խաղում՝ օգնելով Ատալանտային հաղթել 5-0 հաշվով։ 2020 թվականի հունվարի 6-ին նա դուբլ ձևակերպեց Պարմայի դեմ խաղում։

## Միջազգային կարիերա
Իլիչիչը ներկայացրել է Սլովենիան մինչև 20 և մինչև 21 տարեկանների երիտասարդական հավաքականներում։ Իր դեբյուտը Սլովենիայի ազգային հավաքականում նշեց 2010 թվականի օգոստոսի 11-ին՝ փոխարինելով Վալտեր Բիրսային Ավստրալիայի դեմ ընկերական խաղում։ Հոկտեմբերի 8-ին նա 2 գոլային փոխանցում տվեց Ֆարերյան կղզիների դեմ խաղում։ Իր առաջին գոլը ազգային հավաքականի կազմում խփեց 2013 թվականի սեպտեմբերի 10-ին՝ Կիպրոսի դեմ խաղում։ 2016 թվականի սեպտեմբերի 4-ին Իլիչիչը 2 գոլային փոխանցման հեղինակ դարձավ Լիտվայի դեմ խաղում, իսկ հանդիպումն ավարտվեց 2-2 հաշվով։ 2017 թվականի հունիսի 10-ին նա գոլի և գոլային փոխանցման հեղինակ դարձավ Մալթայի դեմ խաղում՝ 2-0 հաշվով հաղթանակ պարգևելով Սլովենիային։ Սեպտեմբերի 4-ին Իլիչիչը դուբլ ձևակերպեց Լիտվայի դեմ խաղում։

2019 թվականի հունիսի 10-ին Իլիչիչը դուբլ ձևակերպեց Լատվիայի դեմ խաղում։ Նոյեմբերի 19-ին նա գոլի և գոլային փոխանցման հեղինակ դարձավ Լեհաստանի դեմ խաղում, սակայն Սլովենիան պարտվեց 3-2 հաշվով։ 2019 թվականին Իլիչիչը ճանաչվեց տարվա լավագույն սլովենացի ֆուտբոլիստ։

## Կարիերայի վիճակագրություն
### Ակումբային վիճակագրություն
*2020 թվականի հունվարի 13-ի դրությամբ*

### Միջազգային վիճակագրություն
*2020 թվականի հունվարի 13-ի դրությամբ*

### Միջազգային գոլեր

## Նվաճումներ
### Ակումբային
**Ինտերբլոկ**

* Սլովենիայի գավաթ. 2008–09
* Սլովենիայի սուպերգավաթ. երկրորդ տեղ. 2009

**Մարիբոր**

* Սլովենիայի սուպերգավաթ. երկրորդ տեղ. 2010

**Պալերմո**

* Իտալիայի գավաթ. երկրորդ տեղ. 2010–11

**Ֆիորենտինա**

* Իտալիայի գավաթ. երկրորդ տեղ. 2013–14

**Ատալանտա**

* Իտալիայի գավաթ. երկրորդ տեղ. 2018–19

### Անհատական
* Սերիա A-ի խորհրդանշական հավաքական. 2018–19
* Տարվա լավագույն սլովենացի ֆուտբոլիստ. 2019

## Ծանոթագրություններ

## Արտաքին հղումներ
* Իլիչիչի պաշտոնական Ինստագրամի էջը
* Իլիչիչը transfermarkt-ում
* Իլիչիչը soccerbase.com-ում
* Իլիչիչը WhoScored.com կայքում
* Իլիչիչը Ատալանտայի պաշտոնական կայքում 
* Իլիչիչը Սերիա A-ի պաշտոնական կայքում 
* Իլիչիչը ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Ինտերբլոկի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրիգլավ Կրանի ֆուտբոլիստներ
Կատեգորիա:Ֆիորենտինայի ֆուտբոլիստներ